MLDataScientist/Wikipedia-uzbek-2024-05-01 huggingface dataset:
Zeta Korma

Zeta Korma (ζ PUP,ζ Puppis) korma yulduzchalar guruhining eng yorqin yulduzi. Yulduzning oʻz ismi Naos ("kema") yoki suhail hadar (, ehtimol „ ufqda yorqin [yulduz]“) .

Yulduz xususiyatlari 
Zeta Korma o4ia „spektral sinfiga“ ega yana juda issiq. Bu „spektral sinfidagi yulduzlar“ orasida koʻz bilan koʻrinadigan eng issiq yulduz. Yulduzning sirt harorati taxminan 42 000 K-ni tashkil qiladi, bu juda yuqori: quyosh yuzasi haroratidan yetti baravar yuqori. Yulduzning massasi 56+14-12 (eski hisobda — taxminan 40) quyosh massasi, Shuning uchun Zeta Korma juda issiq „koʻk supergigantdir“.

Zeta Korma eng yaqin supergigantlardan biri: unga masofa ming yorugʻlik yilidan sal koʻproq.

Zeta Korma mutlaq yulduz kattaligi boʻyicha hisob-kitob qilinsa, somon yoʻlidagi eng kuchli yulduzlardan biri. Sirtning juda yuqori harorati tufayli yulduz nurlanishning katta qismini ultrabinafsha diapazonida chiqaradi, mos ravishda Zeta Korma koʻrinadigan diapazonida quyoshdan 21 000-martda koʻproq energiya chiqaradi, lekin bolometrik yulduz kattaligida yorugʻlik quyoshdan 360 000-martdadan oshadi. Agar Zeta Kormaning barcha nurlanishi koʻrinadigan diapazonga toʻgʻri kelsa, u osmonngagi yorigʻligidan uchinchi oʻrinniga turadi , Sirius va Kanopusdan keyin .

Moviy supergigant boʻlgan naos diametri Quyoshnikidan atigi 11-baravar katta .

Juda yuqori yorqinligi tufayli naos faqat 450-au darajasida „samarali yer orbitasiga“ ega.

Zeta korma kuchli „yulduz shamolini“ chiqaradi. Yulduz shamolining tezligi ≈2300 km/s deb baholanadi va yulduz har yili Quyosh massasining milliondan bir qismini yoʻqotadi, bu xuddi shu davrda quyosh massasining yoʻqotilishidan 10-million baravar koʻpdir.

Kelgusi yuz ming yil davomida Zeta Korma juda sekin soviydi va kengayadi va soviganida barcha spektral sinflar oʻtadi: B, A, F, G, K va M.Bu davom etar ekan, yulduzning asosiy nurlanishi koʻrinadigan diapazonga oʻtadi va Naos kelajakdagi yer osmonining eng yorqin yulduzlaridan biriga aylanadi. 2-million yil oʻtgach, Naos M5 spektral sinfiga ega boʻladi va uning oʻlchamlari hozirgi yer orbitasidan ancha katta boʻladi. Keyin Naos portlab, supernovaga aylanadi. Yerga qisqa masofani hisobga olgan holda, bu Supernova toʻlin oyning porlashidan ancha yorqiqroq boʻladi va yulduzning yadrosi darhol qora tuynukka tushadi. Bu kuchli „gamma-nurlari portlashi“ bilan boʻlishi mumkinligini yoq debomeydi.

Yana qarang: 

 Eng katta yulduzlar roʻyxati

Mavbalar

Havolalar 

 
Qochgan yulduzlar
Korma
Moviy supergigantlar
Iqtibos veb (til koʻrsatilmagan)
CS1 Maintenance (koʻplik ismlari: mualliflar roʻyxati)
Vikipediya manbalari bilan maqolalar
Vikidatadan olingan rasm uchun mahalliy sarlavha
Anton Pavlovich Chexov nomidagi Yalta teatri

Anton Pavlovich Chexov nomidagi Yalta teatri — Yalta shahri Yekaterininskaya koʻchasida joylashgan teatr. 2018-yildan Qrim Respublikasi Davlat akademik musiqali teatri boshqaruviga oʻtkazilgan.

Tarix 
1883-yilda qurilgan 315 oʻrinli birinchi teatr binosi. Bino qurilgan paytda toʻliq yogʻochdan iborat boʻlgan. Teatr qurilishi faxriy fuqaro Foka Aronovich Begun mablagʻ ajratgan. Biroq, besh yillik hujjatlar shuni koʻrsatdiki, teatr zarariga ishlagan. Topilgan daromad xarajatlarni qoplamadi.

Bino 2 qavatdan iborat boʻlib keng zal, bilyard xonasi, kassa, 2 ovqat xonasi va auditoriyaga boʻlingan.

1888-yilda Semyon Novikov binoning egalik huquqini ijaraga oldi.

1900-yilda teatr hududida yongʻin sodir boʻldi va bino butunlay yonib ketdi.

1908-yilda 700 tomoshabinga moʻljallangan yangi teatr binosi qurildi.

1944-yilda teatr fashist bosqinchilari tomonidan yoqib yuborilgan. Yongʻin mahalliy aholi tomonidan oʻchirildi. Shu paytdan boshlab teatr Chexov nomini oldi.

1996-yilda teatrni yopish toʻgʻrisida qaror qabul qilingan.

2008-yilda restavratsiya uchun pul ajratgan xayriyachi Aleksandr Lebedev tufayli teatr oʻz faoliyatini qayta boshladi.

2016-yil may oyida Anton Pavlovich Chexov nomidagi Yalta teatri sayyohlar eʼtiboriga molik joylar oʻrtasida oʻtkazilgan „Rossiya moʻjizalari“ Butunrossiya festival-tanlovida „tarixiy, meʼmoriy, diniy obidalar va muzeylar“ nominatsiyasida gʻolib boʻldi.

Qrim Respublikasi Vazirlar Kengashining 2018-yil 23-avgustdagi buyrugʻi bilan teatr Qrim Respublikasi Davlat akademik musiqali teatri boshqaruviga oʻtkazildi.

Tarixiy binoni rekonstruksiya qilish 

Teatrni qayta tiklash va qayta qurish gʻoyasi Rossiya prezidenti Vladimir Putinga tegishli edi. Qayta qurish Rossiyaning Milliy zaxira korporatsiyasi mablagʻlari hisobidan amalga oshirildi.

2007-yil iyul oyida teatrni rekonstruksiya qilish boʻyicha qurilish ishlari boshlanganidan beri N. S. Rudnik teatr direktori lavozimiga tayinlandi.

2008-yil 14-martda rekonstruksiya qilingan teatrning ochilishi boʻlib oʻtdi.

Manbalar
Ryan Babel

Ryan Guno Babel' () 1986-yil 19-dekabrda tugʻilgan, gollandiyalik professional futbolchi, oxirgi marotaba Turkiya Birinchi ligasi klubi Eyüpsporda oʻynagan. Babel hujumchi yoki chap qanot himoyachisi sifatida oʻynay oladi.

Dastlabki yillar 
Babel 1986-yili Amsterdamda tugʻilgan. Oilada 3 ta farzanddan eng kattasi edi. Uning ota-onasi sportchi boʻlganligi uchun, Ryan yoshligidan sport bilan shugʻullangan. Ikki yil oʻtib otasining tavasiyasi asosida „Fortius“ klubiga oʻtadi. 11 yoshida Amsterdam terma jamoasiga kirganidan soʻng, Ajax skautlari uni payqay boshlaydi. 1998-yili Babel „Ajax“ning yoshlar jamoasiga koʻchib oʻtadi. Ryan oʻzining ilk proffesional kontraktini 2004-yilning yanvar oyida imzolaydi.

Oʻyin uslubi 
Babel — kuchl baland boʻyli hujumchi. Bu sifatlar uni taran hujumchi sifatida oʻynashga yordam beradi. Babel shuningdek yaxshi dribling egasi hisoblanadi, oʻzining raqiblarini ossonlikcha aldab oʻta oladi. Ryan ayrim hollarda qora ishlarni ham bajara oladi, toʻp yoʻqotilingandan soʻng zudlik bilan qaytarish hususiyatlariga ega. Kareyrasi davomida necha marotaba yarim himoyachi sifatida ham oʻyinlar oʻtkazgan. Niderlandiya terma jamoasida Uesli Sneyder bilan ajoyib juftlik hosil qilgan.

Xalqaro faoliyati 
Babel 2005-yili boʻlib oʻtgan yoshlar oʻrtasida jahon chempionatida qatnashadi. Ryan 4 ta oʻyinda 2 ta gol urishga erishadi. Jamoasi musobaqani Chorak finalda yakunlaydi.

2005-yil 26-martda Ryan terma jamoada dubeytini oʻtkazadi. Ruminiyaga qarshi oʻyinda u birinchi boʻlimdan soʻng Arjen Robben oʻrniga maydonga tushadi.

Futbolchi 2006-yil, 2010-yil boʻlib oʻtgan jahon chempionatlarida qatnashgan, ammo maydonda umuman koʻrinish bermagan.

Oradan 6 yil oʻtib Babel Beshiktoshdagi ajoyib oʻyini uchun terma jamoaga qayta chaqiriladi. Ammo jamoasi bilan 2018-yilgi Jahon chempionatiga yoʻllanma ololmaydi. Terma jamoa safidagi ohirgi golini 2018-yil 9-sentabrda Frantsiyaga qarshi oʻyinda kiritgan.

Manbalar
Sara Baykina

Sara (Sarra) Nabiullovna (Nabiyevna) Baykina (;) — rus-sovet tatar aktrisasi, Qrim Avtonom Sovet Sotsialistik Respublikasida xizmat koʻrsatgan artist (1927), Tatar Avtonom Sovet Sotsialistik Respublikasi xalq artisti, RSFSRda xizmat koʻrsatgan artist (1940-yil 5-npyabr). Taniqli tatar aktyori, rejissyor, oʻqituvchi  rafiqasi (1886—1954).

Biografiyasi 
truppasida ishlagan1895-yil 14-dekabrda Astraxan shahrida (boshqa maʼlumotlarga koʻra, Qozonda) kambagʻal dehqon, tikuvchi oilasida tugʻilgan. 9 yoshidan otasi vafoti munosabati bilan onasiga roʻzgʻor ishlarida yordam bergan. 1911-yilda u kelajakdagi turmush oʻrtogʻi boʻladigan oʻqituvchi bilan uchrashdi va uni drama klubiga va professional sahnaga olib chiqdi. Teatr sahnasi faoliyatini 1912 yilda Astraxan tatar teatr truppasida boshlagan. 1913—1914-yillarda turmush oʻrtogʻi bilan „Sayyar“, 1916-yilda „Shirkat“ truppasida ishlagan. Novgorod va Qozonda gastrolda boʻlgan. 1917-yilda Astraxan davlat teatri qoshidagi tatar aktyorlari studiyasida tahsil olgan.

Fuqarolar urushi qatnashchisi. 1919-yilda Astraxanda oqlarga qarshi qoʻzgʻolonda qatnashib, qishloqlardan qal’aga oziq-ovqat yetkazib berishni tashkil qilgan. Tashviqot ishlarini olib borgan va Qizil Armiya teatrida chiqish qilgan. Eri bilan birga qirgʻiz boʻlinmalarida ishlagan, ular bilan Samaraga yetib borgan va u yerda Sharqiy front 4-armiyasining siyosiy boʻlimiga rassom va agitator etib tayinlangan. 1922-yilda Sara va Jalol Baykinlar Qizil Armiya safidan demobilizatsiya qilingan.

1922-yilda Qozondagi Birinchi tatar koʻrgazmali teatrida chiqish qilgan. Sogʻligi sababli Qrimga joʻnab ketgan. 1923-yil yozida Simferopolga qaytgan va bu yerda tatar drama klubini tashkil qilgan. Taʼlim Xalq Komissarligining taklifiga binoan tatar teatrini tashkil etishga yordam berish uchun Qrimda qolgan. 1927-yilda sanm’atkor faoliyatining 15 yilligi nishonlangan. M. Nedim va J. Meinovlarning Baykina haqida maqolalari chop etilgan, shoir A. Latifzoda unga „Tikkenli, chichekli yoll“ („Tikanlar va gullar yoʻli“) sheʼrini bagʻishlagan. 1928—1929-yillarda Kamol nomidagi tatar akademik teatrida, 1930-yillarda Bokudagi tatar teatrida, keyin (1941-yilgacha) Simferopoldagi qrim-tatar teatrida ishlagan.

1938-yilda toʻrt aktyordan iborat qrim-tatar teatrining kichik guruhi (A. Dittanov, S. Baykin, X. Gurji va S. Jetere) Moskvada boʻlib oʻtgan SSSR teatr arboblarining Butunittifoq konferensiyasida R. M. Benyashning „Baxchisaroyskiy fontan“ spektaklidan parcha ijro etgan.

Teatr bilan birgalikda Sara Baykina Oʻzbekistonga deportatsiya qilingan. 1944—1956-yillarda Andijon oʻzbek teatrida ishlagan, soʻngra Astraxan teatriga qaytgan.

Manbalar

Adabiyotlar 

 Baykina, Sara // Teatralnaya ensiklopediya / gl. red. S. S. Mokulskiy. — M. : Sovetskaya ensiklopediya, 1961. — T. 1. A — „Globus“. — 1214 stb. — 43 000 ekz.
 Tatarskiy ensiklopedicheskiy slovar. — Kazan: Institut tatarskoy ensiklopedii AN RT. — 703 s. ill. ISBN 0-9530650-3-0

Havolalar 

 
1972-yilda vafot etganlar
1895-yilda tugʻilganlar
14-dekabrda tugʻilganlar
RSFSRda xizmat koʻrsatgan artistlar
Sedlec (České Budějovice tumani)

Sedlec — Chexiyaning Janubiy Chexiya mintaqasida joylashgan munisipalitet. Unda 500 ga yaqin aholi istiqomat qiladi. Munitsipalitet tarkibidagi ikkita, Malé Chrášťany va Plástovice qishloqlari markazlari qishloq yodgorligi sifatida himoya qilinadi.

Maʼmuriy qismlari 
Lékařova Lhota, Malé Chrášťany, Plástovice va Vlhlavy qishloqlari Sedlecning maʼmuriy qismlaridir.

Etimologiyasi 
Bu nom Chexiya Respublikasida keng tarqalgan. U chexcha „ sedlo“ soʻzidan olingan boʻlib, zamonaviy chex tilida „egar“ degan maʼnoni anglatadi, qadimgi Gʻarbiy slavyan tilida „qishloq“ degan maʼnoni anglatadi.

Joylashuvi 
Sedlec - České Budějovice shahridan taxminan  shimoli-gʻarbda České Budějovice havzasidagi tekis landshaftda joylashgan.

Munitsipal hududida bir nechta baliq hovuzlari bor; Ulardan eng kattalari  maydonga ega Volešek va  maydonga ega Vlhlavskiydir.

Tarixi 
Sedlec haqida birinchi yozma manbalar 1394-yilga tegishli. XVI asrgacha qishloq turli quyi zodagonlarga tegishli boʻlgan. 1563—yilda u Uilyam Rozenberglik tomonidan sotib olingan va Libějovice mulkiga qoʻshilgan. 1564-yilda mahalliy qal’a zodagonlar qarorgohi boʻlib xizmat qilishni toʻxtatgan va buzib tashlangan. 1620-yildagi Oq togʻ jangidan soʻng, munitsipalni Charlz Bonaventure, graf Bukkuyga sovgʻa qilgan. Keyinchalik koʻchmas mulk 1848—yilda mustaqil munitsipalitet tashkil etilgunga qadar Sedlecdan boʻlgan Shvartsenberglar oilasi tomonidan sotib olingan.

Transporti 
České Budějovicedan Plzen va Karlovy Varygacha boʻlgan I/20 yoʻli (E49 Yevropa yoʻnalishining bir qismi) munitsipalitetdan oʻtadi.

Diqqatga sazovor joylari 

Sedlecning asosiy diqqatga sazovor joyi — Avliyo Nepomuk Ioann cherkovi boʻlib neo-gotik uslubida 1868-yilda qurib bitkazilgan va 18-asrdagi kichik yogʻoch cherkov oʻrnini egallagan.

Sedlecda xandaq bilan oʻralgan qabriston mavjud. Qabriston eski qal’a oʻrnida joylashgan.

Male Xrášťany va Plástovice qishloqlarining markazlarida barokko uslubidagi aholi turar joylari saqlanib qolgan. Ular qishloq yodgorlik majmuasi sifatida himoya qilinadi.

Taniqli odamlari 

 Jan Veselý (1923-2003), velosipedchi

Manbalar

Havolalar 

 
Koordinatalar Vikimaʼlumotlarda
Chexiya
Chex Respublikasidagi qishloqlar
Srubec

Srubec - Chexiyaning Janubiy Chexiya viloyati České Budějovice tumanidagi municipalitet. 3000 ga yaqin aholi istiqomat qiladi.

Maʼmuriy qismlari 
Stará Pohůrka qishlogʻi Srubecning maʼmuriy qismi hisoblanadi.

Joylashuvi 
Srubec — České Budějovice shahridan taxminan  janubi-sharqda. Asosan Třeboň havzasida joylashgan boʻlib, shahar hududining gʻarbiy qismi České Budějovice havzasigacha choʻzilgan. Eng baland nuqtasi dengiz sathidan  baland. Srubec va Stará Pohůrka qishloqlari urbanizatsiya jihatidan birlashib qoʻshni Dobrá Voda u Českých Budějovich bilan ham tutashgan.

Tarixi 
Srubec haqida birinchi yozma manbalar 1439-yilga tegishli. 1602-yilgacha qishloqning egalari tez-tez oʻzgarib turgan. 1602-yildan 1850-yilgacha mustaqil munitsipalitet tashkil etilgunga qadar Srubec České Budějovice shahrining mulki hisoblangan. Munitsipal qishloq xoʻjaligiga ixtisoslashgan, faqat 19-asrning birinchi yarmiga kelib kumush qazib olina boshlangan.

Transporti 
Munitsipalitet hududidan temir yoʻl yoki yirik avtomobil yoʻllari oʻtmaydi.

Diqqatga sazovor joylari 

Munitsipalitet hududida muhofaza qilinadigan madaniy yodgorliklar yoʻq. Diqqatga sazovor joylar orasida ikkita ibodatxona bor, biri Srubec markazida va biri Stará Poxůrka markazida joylashgan. Srubecdagi Bokira Maryam ibodatxonasi 1908-yilda qurilgan.

Manbalar

Havolalar 

 
Koordinatalar Vikimaʼlumotlarda
Chexiya
Chex Respublikasidagi qishloqlar
Vitín

Vitin — Chexiyaning Janubiy Chexiya viloyati Cheské Budějovice tumanidagi municipalitet. Unda 500 ga yaqin aholi istiqomat qiladi. Qishloqning tarixiy markazi yaxshi saqlanib qolgan va qonunan qishloq yodgorliklari zonasi sifatida himoyaga olingan.

Joylashuvi 
Vitín taxminan České Budějovicedan  shimolda Tabor togʻlari va Tjebon havzasi oʻrtasidagi chegarada joylashgan. Eng baland nuqtasi dengiz sathidan-  balandda, oʻrmonli Bába tepaligining etagida joylashgan.

Tarixi 
Vitin nomi 1459-yildagi manbalardan birida uchraydi.

Transporti 
D3 avtomagistrali (E55 Yevropa avtomagistralining bir qismi) Pragadan České Budějovicegacha shahar hududidan oʻtadi.

České Budějovicedan - Taborgacha boʻlgan temir yoʻl linyasi shahar boʻylab oʻtadi, lekin temir yoʻl stantsiyasi mavjud emas.

Diqqatga sazovor joylari 
Vitín ikki yirik oʻrta asrlarga (8-9-asrlar) tegishli butparast slavyan qabristonlari bilan mashhur. Qabristonlar Bába tepaligining yonbagʻirlarida joylashgan, ulardan biri Vitín munitsipaliteti ichida, biri tashqarida joylashgan. Qabristonlarda gʻarbdan sharqqa tomon aniq qatorlarda joylashgan 69 va 80 ta qabrlar mavjud. Ulardan eng balandi diametri 4-5 metr, balandligi esa 2 metr.

Manbalar

Havolalar 

 
Koordinatalar Vikimaʼlumotlarda
Chexiya
Chex Respublikasidagi qishloqlar
Josefův Důl (Jablonec nad Nisou tumani)

Josefův Důl — Liberets mintaqasida joylashgan munisipalitet. Unda 1000 ga yaqin aholisi istiqomat qiladi.

Maʼmuriy qismlari 
Antonínov, Dolni Maxov va Karlov qishloqlari Josefův Důlning maʼmuriy qismlari hisoblanadi.

Joylashuvi 
Josefův Důl — Jablonec nad Nisoudan taxminan  shimoli-sharqda va Liberekdan  sharqda, Jizera togʻlarining janubi-sharqiy qismidagi shu nomdagi qoʻriqxona landshaft hududida joylashgan. Eng baland nuqtasi dengiz sathidan  baland.

Munitsipal Kamenitsa daryosi vodiysida joylashgan. Munitsipalitetdagi boshqa suv oqimlariga Jedlovy důl qoʻriqxonasidan oqib oʻtadigan Jedlova oqimi va Červený, Jeleni, Pekelný va Hluboký daryolari kiradi. Landshaftning qoʻpolligi tufayli hududda koʻplab sharsharalar mavjud. Munitsipal hududining shimoli-gʻarbiy qismida joylashgan Josefův Důl suv ombori 1976—1982-yillarda Kamenitsa daryosida qurilgan.

Tarixi 
1690-yilda graf Maksimilian II Desfours-Walderode bu hududga nemis muhojirlari bilan birga joylashgan. Karlov qishlogʻi 1700-yilda tashkil etilgan, Josefův Důl 1701-yilda tashkil etilgan ikkala qishloq ham Maksimilianning yangi tugʻilgan oʻgʻli Karl Jozef Desfours-Walderode sharafiga nomlangan. Dolni Maxov 1670-yilda tashkil etilgan va Albrecht Maksimilian Desfours-Walderode sharafiga nomlangan. Qishloqlar aholisining tirikchiligi shishachilik va chorvachilik boʻlgan. Birinchi shisha zavodi 17-asrda qurilgan.

Myunxen kelishuvi fashistlar Germaniyasiga 1938-yilda hududni qoʻshib olishga va uni Reichsgau Sudetenlandning bir qismi sifatida boshqarishga ruxsat bergan. Koʻp oʻtmay, Karlov tarqalib ketib, Horni Maxov va Antonínovga aylanadi. Josefův Důl va Dolni Maxov Josefodol nomli yangi munitsipalitet tuzadi. Ikkinchi jahon urushidan soʻng, 1945-yilda munitsipalitet Chexoslovakiyaga qaytariladi va nemis aholisi Beneš farmonlari shartlariga koʻra chiqarib yuboriladi.

Demografiyasi

Transporti 

Josefův Důl shahrida temir yoʻl stantsiyasi mavjud. Josefův Důl— Smržovka mahalliy temir yoʻli shu erdan boshlanadi.

Sport 
"Jizera togʻlariga kirish eshigi" sifatida tanilgan Josefův Důl changʻichilar, sayyohlar va velosipedchilar uchun mashhur joylardan hisoblanadi. Bu yerda kichik changʻi kurorti mavjud.

Diqqatga sazovor joylari 

Josefův Důlning asosiy diqqatga sazovor joyi—45 metr balandlikdagi minorasi boʻlgan, Masihning oʻzgarishi cherkovidir. U 1862—1865—yillarda pseudo-gotik uslubida qurilgan. Ichki devorlariga Wilhelm Kandler tomonidan uchta qimmatbaho qurbongoh rasmlari chizilgan.

Karlovdagi Bibi Maryamning ziyorat ibodatxonasi 1803—yilda barokko uslubida qurilgan va 1865-yilda hozirgi koʻrinishida qayta qurilgan. 1762-yildagi eski yogʻoch ibodatxona oʻrnini egallagan.

Taniqli odamlari 

 Gustav Leutelt (1860-1947), shoir va yozuvchi
 Fidelio F. Finke (1891-1968), bastakor

Manbalar

Havolalar 

 
 Turistik portal
Koordinatalar Vikimaʼlumotlarda
Chexiya
Chex Respublikasidagi qishloqlar
Albrechtice v Jizerských horách

Albrechtice v Jizerskych horách — Chexiyaning Liberets mintaqasida joylashgan munisipalitet. Unda 400 ga yaqin aholi istiqomat qiladi.

Maʼmuriy qismlari 
Mariánská Hora qishlogʻi Albrechtice v Jizerských horáchning maʼmuriy qismidir.

Albrechtice v Jizerskych horách Jablonec nad Nisoudan taxminan  shimoli-sharqda, Liberekdan esa  sharqda, Jizera togʻlarida va shu nomdagi qoʻriqxona landshaft hududida joylashgan. Eng baland joyi dengiz sathidan— yuqori boʻlgan Milíře togʻi hisoblanadi. Munitsipalitet janubiy tomonidan, munitsipalitet chegarasi boʻylab oqib oʻtadigan Kamenitsa daryosining chap qirgʻogʻida joylashgan.

Tarixi 
Albrechtice 1670—yilda tashkil etilgan va uning asoschisi Count Albrecht Maximilian Desfours nomi berilgan. Mariánská Hora qishlogʻi 1700—yillar atrofida tashkil etilgan. Qoʻshni hududlar aholisi o'rmonchilik va qishloq xoʻjaligi bilan shugʻullanishgan.

Transporti 
Munitsipalitet hududidan temir yoʻl yoki yirik avtomobil yoʻllari oʻtmagan.

Diqqatga sazovor joylari 

Munitsipalitetning asosiy diqqatga sazovor joyi — Avliyo Frensis Paola cherkovi hisoblanib 1779—1784—yillarda qurilgan. Cherkov minorasi 1898—yilda qoʻshilgan. Cherkov yonidagi qabriston hududiga 1935—yilda qurilgan Shovanek maqbarasining qimmatbaho binosi ham kiradi.

Manbalar

Havolalar 

 
Koordinatalar Vikimaʼlumotlarda
Chexiya
Chex Respublikasidagi qishloqlar
Nová Ves nad Nisou

Nová Ves nad Nisou — Chexiyaning Liberets mintaqasida joylashgan munisipalitet. 900 ga yaqin aholi istiqomat qiladi.

Maʼmuriy qismlari 
Horní Černá Studnice qishlogʻi Nová Ves nad Nisouning maʼmuriy qismi hisoblanadi.

Etimologiyasi 
Bu nom „Neisse (daryo) ustidagi yangi qishloq“ degan maʼnoni anglatadi.

Joylashuvi 
Nová Ves nad Nisou — Jablonec nad Nisoudan taxminan  sharqda, Liberekdan  sharqdagi Jizera togʻlarida joylashgan. Eng baland nuqtasi Černá Studnice togʻining yon bagʻirlaridagi kontur chizigʻi boʻlib dengiz sathidan —  baland. Lusatian Neisse daryosi munitsipal chetidan boshlanadi.

Tarixi 
Nová Ves nad Nisou haqida birinchi yozma manbalar 1634—yilga tegishli. Qishloq, 16—asrning ikkinchi yarmida Saksoniya protestantlari tomonidan tashkil etilgan.

Iqtisodiyoti 
Nová Ves nad Nisou — dam olish markazi hisoblanadi. Unda 200 ta yakka tartibdagi dam olish uylari va 3 ta yirik mehmonxonalar mavjud.

Transporti 
Nová Ves nad Nisou Liberec — Szklarska Poręba temir yoʻl liniyasida joylashgan.

Diqqatga sazovor joylari 

Nová Ves nad Nisouning asosiy diqqatga sazovor joyi 1935—yilda qurilgan Muqaddas Maryamning yordam cherkovi hisoblanadi.

Bu yerda yana Gustav Adolfining cherkovi ham bor. Bu cherkov 1935—yilda qurilgan sobiq protestant cherkovi hisoblanadi.

Nová Ves nad Nisou qishlogʻi ustidagi tepalikda sayyohlik maskani Nysanka kuzatuv minorasi bor. U 2007—yilda ochilgan.

Manbalar

Havolalar 

Koordinatalar Vikimaʼlumotlarda
Chexiya
Chex Respublikasidagi qishloqlar
Frydštejn

Frydštejn—Chexiyaning Liberets mintaqasida joylashgan munisipalitet. Unda 800 ga yaqin aholi istiqomat qiladi.

Maʼmuriy qismlari 
Anděl Strážce, Bezděčín, Borek, Horky, Kaškovice, Ondříkovice, Roudný, Sestroňovice, Slapy va Voděrady qishloqlari Frýdštejnning maʼmuriy qismlari hisoblanadi.

Joylashuvi 
Frydštejn Jablonec nad Nisoudan axminan janubda va Liberekdan  janubda, Jičín togʻlari va Jeshted-Kozakov tizmasi oʻrtasidagi chegarada joylashgan. Eng baland nuqtasi — Kopanina togʻi dengiz sathidan —  baland.

Tarixi 
Frydštejn haqida birinchi yozma manbalar 1385-yilga tegishli.

Transporti 
Turnovdan Chexiya—Polsha chegarasigacha boʻlgan I/10 yoʻli (E65 Yevropa yoʻnalishining bir qismi) Harraxovdagi munitsipalitetning janubiy qismidan oʻtadi.

Frydštejn—Frydštejn qal’asi xarobalari bilan mashhur. Ushbu qoyada joylashgan qal’a 1385—yildagi cherkov manbalarida qayd etilgan .Qal’a 16—asrning ikkinchi yarmida tashlab ketilgan.

Drábovna — oʻrta asrlarga tegishli qal’a va arxeologik yodgorlik qoldiqlari boʻlgan kichik qumtoshli tosh shaharcha.

Kopanina tepaligida shu nomdagi kuzatuv minorasi joylashgan. Bu  balandlikdagi gʻishtli minora, 1894—yilda qurilgan.

Taniqli odamlari 

 Zdeněk Hoření (1930—2021), jurnalist

Manbalar

Havolalar 

 
Koordinatalar Vikimaʼlumotlarda
Chexiya
Chex Respublikasidagi qishloqlar
Stará Paka

Stará Paka — Chexiyaning Gradec Králove mintaqasida joylashgan munisipalitet. 2100 ga yaqin aholi istiqomat qiladi.

Maʼmuriy qismlari 
Brdo, Karlov, Krsmol, Roškopov va Ústí qishloqlari Stará Paka maʼmuriy qismlari hisoblanadi.

Etimologiyasi 
Paka nomi dastlab Paká shaklida paydo boʻlgan. Paká soʻzining maʼnosi noaniq. Taxminlarga koʻra, bu „qarama-qarshi“ degan maʼnoni anglatadi (zamonaviy chex tilida opačná) va uning quyoshdan uzoqda, soyali yonbagʻirlarda joylashganligini nazarda tutadi. 14—asrdan boshlab ikkita aholi punkti (Stará Paka — „eski Paka“ va Nová Paka — „yangi Paka“) ajralib turadi.

Joylashuvi 
Stará Paka Hradec Královedan taxminan  shimoli-sharqda va Hradec Kralovedan  shimoli-gʻarbda. Giant Togʻlar etaklarining tepalikli landshaftida joylashgan. Eng baland nuqtasi dengiz sathidan —  balandda joylashgan Staropaká hora tepaligi. Munitsipalitet hududidan Oleška daryosi oqib oʻtadi.

Tarixi 
Stará Paka haqida birinchi yozma manbalar 1357—yilga tegishli. Uning oʻtmishi haqida koʻp narsa maʼlum emas. Oʻtmishda qoʻshni shahar Nová Paka bilan birga, u Kumburk mulki hisoblangan.

Demografiyasi

Transporti 
Stará Pakadan Liberec — Pardubitse va Kolin — Trutnov temir yoʻl liniyalari oʻtadi.

Diqqatga sazovor joylari 

Stara Pakaning asosiy diqqatga sazovor joyi — Avliyo Lorens cherkovi. Cherkov 1754—1760-yillarda barokko uslubida eski yog'och cherkov oʻrniga qurilgan.

Saqlanib qolgan xalq meʼmorchiligi sabab deyarli butun Karlov qishlogʻi qishloq yodgorligi zonasi sifatida himoyaga olingan. Unda 18—19—asrlarning boshlarida lomenit deb ataladigan bezakli yog'och panjaralari boʻlgan yarim yogʻochli uylardan tashkil topgan.

Manbalar

Havolalar 

 
Koordinatalar Vikimaʼlumotlarda
Chexiya
Chex Respublikasidagi qishloqlar